SŠOF

SEMINARSKA NALOGA

Janja Vidmar

BARABA

Matej je pustil šolo, vsak teden dobi naročila za ukradena kolesa, očim ga sovraži in pretepa. Zato ga prijatelja Rori in Bunta prepričujeta naj se maščuje očimu. Čeprav je njegovo mater sram ker je njen sin tak malopridnež ga ima rada in ga ščiti pred njenim možem. Nato se Matej res odloči da bo pokazal očimu kako njega in njegovo mater boli ko ju pretepa. Zato pa mora imeti pajdaše, ki jih je treba plačati. Denarja pa nima. Nakar sklene da bo poiskal svojega pravega očeta, saj Matej misli da mu je veliko dolžan, da ga je takole pustil pri nasilnem očimu. A ko pride na Štajersko k svoji teti, ki živi blizu njegovega očeta, se zatakne, saj teta misli da ga oče ne bo hotel videti, ker je vendar minilo štirinajst let od takrat ko so se zadnjič videli. A Matej vztraja in zato spozna očetovo mamo, svojo babico, ki mu v zameno, da odide, da deset tisočakov. Matejeva mati medtem sklene da se bo Matej naslednjo jesen preselil na Štajersko k teti, kjer bo na novo začel svoje življenje. Matej se, ker ni govoril s svojim očetom, žalosten vrne domov kjer ga na železniški postaji čaka Smaka, njegov stalni kupec ukradenih koles. Tako ga vplete v pretep z Rajderji. Nato mu Smaka zagrozi da mu bo v primeru, da ne dobi par koles v enem tednu, pretepel sestro Rebeko. Nato se Matej odloči da bo vdrl v očimov avto. Toda očim ga zaloti, ko namerava iti po pijano ženo. Matej zato eno noč prespi v kleti stanovanjskega bloka. Nato ga k sebi sprejme Bisa, dekle ki mu je že nekaj časa všeč. Zapleteta se v ljubezensko razmerje. Ko Matej nekoč pride domov sliši na stopnišču prepir mame in očima. Prepir se razplete tako da očim porine pijano mamo po stopnišču in nato ta pristane v bolnišnici. Matej mora medtem biti sam s svojim največjim sovražnikom, očimom. Mati se v bolnišnici odloči da se bo poboljšala, da ne bo več pila. Medtem pa očim spozna kaj pomeni očetovska ljubezen do pastorka in zato se Matej in očim počasi zbližata. A vendar, se mora Matej posloviti od Bise, saj ji je Smaka zagrozil da bo Mateja prijavil policiji za ukradeno robo, če ne dobi nazaj Bise. Zato se razideta in Matej ugotovi da je na pravi poti do srečnejšega življenja.

Matej Filipič je šestnajstletnik, ki živi v neurejeni družini. Z mamo, očimom in polsestro Rebeko. Nikoli ne ve, če naj bi z materjo sočustvoval, jo ščitil ali se umaknil še od nje, ki se je vedno vračala v žalosti in trpinčenj. Med njima velja tiho zavezništvo, očim pa se znaša nad njo. Vsak vzgojni stavek očima, ki ga izreče Mateju se konča z besedo baraba. Včasih ga očim celo pretepe. Biološki oče je Mateja in njegovo mamo zapustil ko je bilo Mateju dve leti. Iskanje očeta in upi, ki jih je polagal v obujeno znanstvo, se niso nikoli uresničili. Edino zatočišče mu daje teta.

Matej je vpisan na Srednjo gradbeno šolo, v katero le redkokdaj zaide. Dobro pa se pozna s policijo, saj večkrat krade kolesa, razne predmete iz sosedove kleti in jih nato prodaja.

Prijatelji Mateja kličejo Tizi. Njegova takoimenovana najboljša prijatelja sta Rori in njegov starejši brat Bunta. Toda ta dva mu večkrat pomagata zaiti v težave kot pa se rešiti iz njih. Dekle, v kateri je prepoznal ljubezen, je moral pustiti v objem močnejših. Pravzaprav Mateja na njegovi poti stalno spremljajta edino Motorheadi in knjižica - broširana priloga o nasilju, iztrgana iz nekega časopisa. V njej spoznava dečka, sebe. Prebira jo vsakokrat, kadar je v stiski.

Mira Korun je Matejeva in Rebekina mati. Ko je bilo Mateju dve leti je spoznala Rebekinega očeta katerega je lastna mati vrgla na cesto. Poročila se je z njim in dobila Rebeko. Čeprav je imela rada oba otroka, je imela z Matejem neko skrito zavezništvo saj sta oba preživljala udarce očima. Mira je izgledala stara gospa s sivimi in le še nekaj pobarvanimi lasmi. Videti je bila zelo utrujena, kot bi se zdaj zdaj onevestila. Zjutraj je hodila v službo, popoldne pa je večinoma preživela v kuhinji ali pa se potikala po Matejevih šolah in osramočeno sedela pred ravnatelji. A ni obupala. Mateju je pomagala kolikor je le mogla. Skrivala je Matejeve ukore razne grožnje hišnika nad njim. Pa vendar se je še vseeno zapijala z alkoholom. Zaradi tega jo je mož še bolj tepel. Na koncu, pa se Mira vseeno odloči, da bo spremenila tedanji način življenja z bolj srečnim.

Sporočilo te knjige je, da naj vsak, ki je na podobnem položaju kot Matej ne obupa, temveč se bori za svoje pravice, za srečnejše življenje. Sporoča nam, da naj vsak v takih primerih ukrepamo preden je prepozno.

Meni je bila ta knjiga zelo všeč, saj pripoveduje o resničnem življenju mnogih ljudi. Knjiga je zelo napeta in srhljiva, saj te, ko pomisliš da se to v resnici nekje dogaja, kar spreleti srh. Všeč mi je bilo da je glavni junak črpal svojo moč v besedilih glasbene skupine in iz majhne brošrue o nasilju. Matej je moral veliko pretrpeti da se je dokopal do srečnega konca, moral je prenašati mamine krike ko jo je očim prtepal in tudi sam je občutil njegovo roko na sebi, moral je prenašati strah, ko se je očim zvečer vračal iz službe, ko se je odpravljal spat medtem, ko je bila mati v bolnišnici. Ni imel življenja kakršnega si vsak zasluži, pa čeprav je bil za marsikatero dejanje sam kriv. Nekoč je celo pomislil da bi svojo družino pustil umreti / »Ta občutek, da bi jih lahko pustil umreti. Da bi se splazil iz hiše...« / a vendar se je zavedal da brez njih ne more nikamor

/ »Gomazenje, ki prinaša spoznanje. Da brez starih nimaš kam.« / ,zavedal se je, da so starši zelo pomembni v življenju. Ta Matejeva ugotovitev mi je bila poleg tiste, ko se odloči imeti boljše, prijetnejše življenje, zelo všeč. Mislim, da bi to knjigo morali prebrati vsi, še posebno tisti, ki to doživljajo, da bi jim vlila pogum za borbo po boljšem, srečnejšem življenju.

Janja Vidmar se je rodila leta 1962 na Ptuju kmalu se je s starši preselila v Maribor. Po končanem osnovnem šolanju se je odločila za I. gimnazijo v Mariboru, nato je dve leti študirala na ALU v Ljubljani, potem umetnostno zgodovino in slovenščino na FF. Pred koncem študija se je vrnila v Maribor in se zaposlila. Od leta 1996 je poklicna pisateljica, ki piše za mladino in odrasle. Objavljala je v številnih revijah in časopisih, predvsem zgodbe in romane – podlistke. Njena najbolj znana mladinska dela so Junaki petega razreda (1995), Moj prijatelj Arnold (1997), Princeska z napako (1998), Peklenske počitnice (1998), Aknožer (1998) in Debeluška (1999). Piše tudi scenarije za televizijske nadaljevanke npr. Junaki petega razreda (1994), Blues za Saro (1997)

Literatura:

Baraba

Janja Vidmar

Ljubljana

Mladinska knjiga, 2001

Zbirka Odisej